**ΑΣΚΗΣΕΙΣ ΣΤΑ ΕΙΔΗ ΤΩΝ ΠΡΟΤΑΣΕΩΝ**

**1. Να χαρακτηρίσετε τις παρακάτω προτάσεις ως προς τα συστατικά τους (απλή, επαυξημένη, σύνθετη, ελλειπτική)**

1. Η Μαίρη  και η Ράνια  είναι συμφοιτήτριες.
2. Ο χρόνος είναι χρήμα.
3. Φεύγουμε!
4. Ο Κωνσταντίνος είναι φοιτητής της Γεωπονίας.
5. Απόψε στις επτά το απόγευμα.
6. Η άνοιξη έφερε μοσχοβολιές και χρώματα στην πλάση.
7. Ο Κίσαβος ρίχνει βροχή κι ο Όλυμπος το χιόνι.
8. Η μητέρα παρέμενε χαμογελαστή.
9. Το αεροπλάνο έπεσε σε πυκνή ομίχλη.
10. Πήλιο, το βουνό των Κενταύρων.

**2. Να μετατρέψετε τις παρακάτω απλές προτάσεις σε α) σύνθετες β) επαυξημένες**

1. Η είδηση ήταν συγκλονιστική.
2. Ο  πυροσβέστης αποδείχτηκε γενναίος.
3. Όλοι θεωρήθηκαν ύποπτοι.
4. Ο ιερέας κάθισε σιωπηλός.
5. Οι μαθητές θα επισκεφθούν το Μουσείο.

**3. Από τις παρακάτω προτάσεις να αφαιρέσετε τους προσδιορισμούς, μετατρέποντας έτσι τις επαυξημένες προτάσεις σε απλές.**

1. Η επίπονη και διαρκής προσπάθειά του έφερε καρπούς.
2. Τους μίλησε εμπιστευτικά για τις θυσίες του αγώνα.
3. Αυτό το φόρεμα της Πόπης είναι πολύ φαρδύ.
4. Είναι ιδιαίτερα περήφανοι για τους βαθμούς των παιδιών τους στο Γυμνάσιο.
5. Ύστερα από το πολύωρο ταξίδι, καθίσαμε στην  κεντρική πλατεία του χωριού .

**4. Να χαρακτηρίσετε τις παρακάτω προτάσεις ως προς το περιεχόμενό τους (αποφαντικές, προστακτικές, ερωτηματικές, επιφωνηματικές).**

1. Να μου γράψεις σύντομα απάντηση στο γράμμα μου.
2. Ποιος θέλει να πάμε βόλτα;
3. Ωχ! Τι συμφορά μας βρήκε!
4. Άσχημες ειδήσεις που μας έφερε!
5. Μακάρι να σας έχει καλά ο Θεός.
6. Θα δούμε και τις Καρυάτιδες;
7. Η ευχάριστη είδηση χαροποίησε τους πάντες.
8. Τώρα ουρανέ μου βρόντηξε, τώρα ουρανέ μου φέξε.

**5. Να μετατρέψετε τις καταφατικές προτάσεις σε αποφατικές και το αντίστροφο, κάνοντας όλες τις απαραίτητες αλλαγές στο νόημα.**

1. Κανείς δεν ήθελε να ακούσει για το ζήτημα.
2. Ο καιρός σήμερα είναι κατάλληλος για εκδρομή.
3. Οι άνθρωποι δεν αποκτούν τίποτα χωρίς κόπο.
4. Οι περισσότεροι άνθρωποι προτιμούν την ψυχαγωγία από την εργασία.
5. Ακολούθησα τις οδηγίες σου και βρήκα εύκολα το σπίτι.

**6. Στα παρακάτω παραδείγματα να συμπληρώσετε από μία δευτερεύουσα πρόταση.**

α) Θα σε πάρω τηλέφωνο, όταν ....................................................................................

β) Θα πάω με το αυτοκίνητο στη δουλειά, γιατί .............................................................

γ) Η παιδεία είναι απαραίτητη, για να ............................................................................

δ) Η μητέρα έκλεισε το παράθυρο, ώστε……………………………………………………

ε) Θα έρθω στο σπίτι σου, αν………………………………………………………………..